POZIV K PREDHODNEMU POSVETOVANJU O PREIMENOVANJU ULICE V MESTNI OBČINI MARIBOR 
 

Župan Mestne občine Maribor na podlagi 16. člena Zakona o določanju območij ter o imenovanju in označevanju naselij, ulic, stavb (Ur. l. RS, št. 25/2008)

o b j a v l j a:

          POZIV

            k predhodnemu posvetovanju o preimenovanje prehoda v naselju Maribor v                   Mestni občini Maribor.

Županu Mestne občine Maribor poziva fizične in pravne osebe k predhodnemu posvetovanju predlaganem poimenovanju novonastalega prehoda ob Rotovškem trgu.

Prehod Erike VOUK

Natančen potek prehoda je opredeljen na grafičnem prikazu, ki je priložen k pozivu. Predhodno posvetovanje bo trajalo od 27. 07. 2026 do vključno 11. 08. 2026. 
 
V času predhodnega posvetovanja lahko fizične in pravne osebe k osnutku odloka vložijo mnenja, predloge in pripombe pisno, in sicer: 
· po pošti na naslov Mestna občina Maribor, Služba za delovanje mestnega sveta, Ulica heroja Staneta 1, 2000 Maribor ali 
· po e – pošti na naslov: mestna.obcina@maribor.si. 
 
Poziv je objavljen na spletni strani Mestne občine Maribor, z dnem 27.07.2026. 
 
Obrazložitev 
Erika VOUK spada med vrhunske slovenske literate – je druga slovenska pesnica (za Svetlano Makarovič) z veliko Prešernovo nagrado (2024), razen te je prejemnica vseh slovenskih pesniških nagrad – Jenkove, Veronikine, Vitezinje poezije in Glazerjeve nagrade za življenjsko delo.
Je avtorica desetih vrhunskih pesniških zbirk in priznana prevajalka Goethejevega Fausta, enega temeljnih del evropske književnosti in drugih dramskih del (Wedekind Müller). O njenem pesniškem delu je obširno pisal pesnik in profesor Boris A. Novak, ki je med drugim zapisal, da pesnica spregovori skozi mojstrsko obvladan in aristokratsko kultiviran jezik.
Erika Vouk se je rodila v Mariboru, kjer je preživela vse življenje do smrti junija letos. Od leta 1981 pa vse do upokojitve je bila zaposlena v Mariborski knjižnici Rotovž.
Nedvomno si ta vélika umetnica zasluži, da ji Maribor nameni obeležje – poimenovanje prehoda ob knjižnici, v kateri je delala toliko let, se zdi še posebej primerno.



PRILOGA:
· grafični prikaz predlaganega prehoda

